769 lærerårsværk er forsvundet

I 2015 var der i alt 8.403 såkaldte lærerårsværk på de almene gymnasier, der primært udbyder stx og hf. Tre år senere, i 2018, var der 7.634 lærerårsværk. Det er et fald på 769 lærerårsværk svarende til et fald på 9,2 procent.

I samme periode faldt antallet af årselever fra 93.425 til 92.237. Det er et fald på 1.188 årselever svarende til et fald på 1,3 procent.

Det betyder, at antallet af lærere per elev er faldet med 8 procent.

Begrebet "lærerårsværk" dækker både over timelønnede og fastansatte lærere ved gymnasieskoler, så der er i virkeligheden tale om flere personer end de 769 årsværk. Til gengæld kan der være andre mindre faggrupper, der ikke er med i oversigten, men som også kan undervise på gymnasieskolerne.

Begrebet "årselever" dækker over en elev, der modtager 40 ugers fuldtidsundervisning.

Kilde: Undervisningsministeriet og Gymnasieskolernes Lærerforening.